नाप से बड़ी पैंटें भेजने पर 3430 रुपए जुर्माना
उदयपुर | नापसे बड़ी जिंस पैंटों की ऑनलाइन डिलीवरी करने फ्री गिफ्ट का चश्मा भिजवाने पर उपभोक्ता मंच ने अहमदाबाद के नरोल की होमशॉप ऑनलाइन फर्म पर 3430 का जुर्माना लगाया। सरदार पटेल नगर निवासी गोपाल पुत्र विष्णुशंकर व्यास ने टीवी पर इश्तिहार देख ऑर्डर किया था। स्कीम के मुताबिक 1499 रुपए में दो पैंट और फ्री में चश्मा भेजा जाना था। गोपाल को जो पार्सल प्राप्त हुआ उसमें ऑर्डर से चार इंच अधिक कमर वाली 2 पैंटें मिलीं। चश्मा भी नहीं था। शिकायत के बाद दूसरा पार्सल आया उसमें भी पैंट बड़ी थी। मंच अध्यक्ष रणधीर सिंह नरूका सदस्य अनुभा शर्मा ने आदेश दिया कि फर्म परिवादी को एक पैंट का दाम 750 रुपए, कूरियर चार्ज 180 रुपए, मानसिक परेशानी का हर्जाना 1500 और मुकदमा खर्च 1000 रुपए दो माह में अदा करें।
hin_Deva hin_Deva